laion/Wikipedia-Exotic huggingface dataset:
יוסף יצחק גוטניק

יוסף יצחק גוטניק (נולד בי"ג בסיוון תשי"ב, 6 ביוני 1952; ידוע גם כ-Diamond Joe) הוא יהודי-אוסטרלי, חסיד חב"ד, מגדולי התורמים לחב"ד ולהתנחלות ביהודה ושומרון. נולד באוסטרליה לשושנה ולרב שניאור חיים גוטניק, רב קהילה שם. למד בישיבת תומכי תמימים המרכזית בניו יורק. בגיל צעיר פנה לעולם העסקים והתחיל לעסוק ביהלומים. בשנות ה-80 ביקש את ברכתו של הרבי מליובאוויטש לקראת חפירה במכרה באוסטרליה. הרבי הציע לו לרכוש מכרה במערב אוסטרליה[דרוש מקור]. גוטניק החל לחפור באותו מכרה, וגילה שם זהב בכמויות גדולות. עם הזמן הפך גוטניק ליהודי העשיר ביותר באוסטרליה. נודע כתורם גדול למוסדות תורה וחסד ובתי חב"ד בעולם. ב-1990 סייע להקמת מכון היכל מנחם, לאחר פטירת הרבי מלובביץ' הוא שילם על קניית הבית הראשון בסמוך לאוהל חב"ד לובביץ'. ב-1996 סייע לבנימין נתניהו להיבחר בבחירות לראשות הממשלה ועמד מאחורי הקמפיין "נתניהו. זה טוב ליהודים", אך כעבור זמן הביע את אכזבתו בשל הסכמי ויי. באותה שנה הוציא לאור ספר ובו ליקוט של דברי הרבי מליובאוויטש כנגד מסירת שטחים. מ-1996 עד 2000 שימש כנשיא קבוצת הפוטבול אוסטרלי של מלבורן. ב-1999 הורשע ביחד עם שותפו ברכישה לא חוקית של חברת כרייה ונקנס ב-28.5 מיליון דולר. בשנת 2008 החל לרכוש פוספטים בהודו. בשנת תשע"ג עבר להתגורר בסינגפור.[דרוש מקור] ביולי 2016 הודיע גוטניק על פשיטת רגל. בשנת 2018 דווח כי פשיטת הרגל בוטלה. באוגוסט 2022, בעיצומה של מערכת הבחירות לכנסת ה-25, נפגש גוטניק עם פוליטיקאים כגון יו"ר עוצמה יהודית ח"כ איתמר בן גביר, יו"ר הרוח הציונית איילת שקד, יו"ר האופוזיציה בנימין נתניהו, ועוד. גוטניק אף היה אחד מהאישים העיקריים שהובילו לאיחוד בין מפלגות 'הציונות הדתית' ו'עוצמה יהודית'.[דרוש מקור] גוטניק נשוי ואב ל-11 ילדים. בתו הבכורה רבקה קרינסקי היא זמרת. שלמות הארץ, שיחות מהרבי מליובאוויטש ותאור המאבק על שלמות הארץ, תשנ"ו נפתלי קראוס, ידיים של זהב, מעריב, ינואר 1988 ביל אלפרט, ‏הרווחים הלא קדושים של יוסף גוטניק, באתר גלובס, 30 באוקטובר 2000 יואל ביטלמן, עלייתו ונפילתו של הנגיד החב"די גוטניק, באתר בחדרי חרדים, י"ד תמוז תשע"ו שרה ליבוביץ-דר, ‏הפטרון הראשון: בחזרה לטייקון הנעלם לו נתניהו חייב הכל, באתר מעריב אונליין, 5 במרץ 2016 מספר על הברכה של הרבי מליובאוויטש שגרמה לו להתעשר(באנגלית) תשורה, ב' דראש חודש אייר ה'תשפ"א, תשובות שגוטניק קיבל מהרבי מלובביץ', באתר חב"ד און ליין – COL שלמות הארץ: דברי... אדמו"ר רבי מנחם מענדל שניאורסאהן מליובאוויטש על המצב הביטחוני ועל הסכנה במסירת שטחי ארץ ישראל / מאת הרב יוסף-יצחק הכהן גוטניק, שליח הרבי לענייני שלמות הארץ. ירושלים : תשנ"ו. ישראל כהן, ‏הנפילה של יוסף ג'ו גוטניק: חייב מאות מיליונים לנושים, הודיע על פשיטת רגל, באתר כיכר השבת, 12 ביולי 2016; סוכנויות הידיעות, החב"דניק המיליונר שמימן את קמפיין "נתניהו טוב ליהודים" - פשט רגל, באתר TheMarker‏, 14 ביולי 2016. גיל הופמן, ג'רוזלם פוסט, ‏הפטרון של נתניהו: "שקד היא היורשת, לאחר שרה"מ יפרוש מתפקידו", באתר מעריב אונליין, 16 ביולי 2018 יואב פרידמן, הכוכבת החדשה של חב"ד: הבת של גוטניק, באתר ynet, 1 ביולי 2008 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אחמד קדירוב

אחמד קדירוב (ברוסית: Ахмат Абдулхамидович Кадыров, בצ'צ'נית: Къадири lабдулхьамидан кlант Ахьмад-Хьажи‏; 23 באוגוסט 1951 - 9 במאי 2004) היה פוליטיקאי צ'צ'ני, שימש כמופתי של צ'צ'ניה העצמאית, עבר לצד הרוסים לפני מלחמת צ'צ'ניה השנייה ונבחר מטעמם לנשיא צ'צ'ניה. הוא נרצח בפיצוץ מטען חבלה בידי הבדלנים הצ'צ'נים בפיגוע התנקשות באצטדיון של גרוזני בעת מצעד ניצחון לזכר מלחמת העולם השנייה. נולד בקראגנדי שבקזחסטן, לאחר שמשפחתו הוגלתה לשם על ידי השלטון הסובייטי. ב-1980 התחיל את לימודיו במדרסה האיסלמית של בוכרה. ב-1982 עבר לבית הספר האיסלמי בעיר טשקנט(אנ'). ב-1986 סיים את לימודיו וחזר למולדתו, שם נבחר לסגן האימאם של מסגד גודרמס. ב-1990 התחיל את לימודיו בפקולטה האיסלמית של אוניברסיטת רבת עמון. ב-1991 חזר למולדתו ולקח חלק במאבקו של ג'וחר דודייב למען עצמאות צ'צ'ניה ומונה על ידו לסגן המופתי של צ'צ'ניה, ואחר כך ב-1995 מונה למופתי העליון של הרפובליקה. הכריז על מלחמת ג'יהאד נגד השלטון הרוסי. ב-1999 לאחר חילוקי דעות עם שאמיל באסייב עבר לצד השלטון הפדרלי, וחזר בו מפסק דינו הקודם. לאחר עריקתו פוטר מתפקידו כמופתי והוכרז על ידי אסלאן מסחאדוב, נשיא צ'צ'ניה כאויב העם הצ'צ'ני. ב-2000 נבחר על ידי ולדימיר פוטין כנשיא צ'צ'ניה. מאז עזר לכוחות הפדרליים לדכא את המרד הצ'צ'ני, והוכרז על ידם כיעד חיסול מרכזי. נהרג בהתפוצצות מטען באצטדיון של גרוזני ב-9 במאי 2004. בנו רמזן מונה לאחר מותו לראש ממשלתה ואחר כך לנשיא צ'צ'ניה על ידי פוטין. בישראל, נחנך בשנת 2014 מסגד אחמד חאג'י קדירוב באבו גוש והרחוב שבו נמצא המסגד קרוי גם הוא על שמו של קדירוב. מדיה וקבצים בנושא אחמד קדירוב בוויקישיתוף אחמד קדירוב, באתר "Find a Grave" (באנגלית) אחמד קדירוב, במסד הנתונים הקולנועיים IMDb (באנגלית) אחמד קדירוב, במסד הנתונים הקולנועיים KinoPoisk (ברוסית)
Some Girls

Some Girls הוא אלבום רוק של הלהקה הבריטית הרולינג סטונז שיצא ב-1978. האלבום הצליח מאוד והחיה את קריירת הלהקה, האלבום כולל עשרה שירים, מתוכם ארבעה יצאו בסינגלים. השיר הפופולרי ביותר של האלבום היה Miss You, שנכנס למקום הראשון במצעד. השירים Beast Of Burden ואת Respectable, הגיעו אף הם למקומות גבוהים במצעדים. האלבום הגיע למקום הראשון במצעד האמריקאי, ושהה במצעד 82 שבועות. במצעד הבריטי הוא הגיע למקום השני, ושהה במצעד 25 שבועות בלבד. האלבום קיבל פלטינה כפול שש, יותר מכל אלבום אחר של הרולינג סטונס. מגזין הרולינג סטון רשם אותו במקום ה-269 ברשימת 500 האלבומים הטובים ביותר. כל השירים נכתבו בידי מיק ג'אגר וקית' ריצ'רדס, אלא אם צוין אחרת. "Miss You" – 4:48 "When the Whip Comes Down" – 4:20 "Just My Imagination (Running Away with Me)" (Norman Whitfield, Barrett Strong) – 4:38 "Some Girls" – 4:37 "Lies" – 3:12 "Far Away Eyes" – 4:24 "Respectable" – 3:07 "Before They Make Me Run" – 3:25 "Beast of Burden" – 4:25 "Shattered" – 3:47 מיק ג'אגר - שירה, גיטרה, פסנתר קית' ריצ'רדס - שירה, גיטרה, בס, פסנתר, קלידים רון ווד - גיטרות, בס צ'ארלי ווטס - תופים ביל ווייאהם - בס, סינתיסייזר מידע על האלבום Some Girls באתר MusicBrainz מידע על האלבום Some Girls באתר AllMusic האלבום Some Girls באתר Discogs האלבום Some Girls באתר ספוטיפיי
בסיליוס הראשון, קיסר האימפריה הביזנטית

בסיליוס הראשון (יוונית: Βασίλειος Α΄ο Μακεδών) היה קיסר האימפריה הביזנטית בין השנים 867 ל-886, נחשב לאחד מגדולי הקיסרים הביזנטים ומייסדה של השושלת המקדונית. מוצאו של הקיסר, אשר נולד ככל הנראה בסביבות שנת 811, היה במשפחת איכרים ארמנית אשר היגרה למוקדון. בסביבות שנת 840 הגיע לקונסטנטינופול ועבד כסיס אצל קרוב משפחתו של הקיסר מיכאל השלישי. עם הזמן עלה וטיפס במעמד, עד שנהיה לאחד ממקורביו של הקיסר. בשנת 866, כאשר חשד מיכאל בדודו כי הלה מתכוון לרצחו ולעלות לשלטון במקומו, ציווה על בסיליוס לרצחו. בסיליוס עשה זאת ותפס בכך את מקומו של הנרצח. שנה לאחר מכן, כאשר שמע כי בכוונתו של מיכאל להרחיק אותו ממוקדי השלטון ולמנות במקומו אדם אחר, רצח בסיליוס את הקיסר מיכאל ועלה לשלטון במקומו. את מהלכיו הצבאיים הראשונים עשה בסיליוס במערב עוד בשנת המלכותו (867), בהביסו את הערבים שצרו על רגוזה (כיום דוברובניק) ובהשתלטותו בדרך זו על דלמטיה. לאחר ניצחון זה, הודו הבולגרים ושאר השבטים הסלבים בבלקן בכפיפותם למרות הקיסר היושב בקונסטנטינופול. ברית צבאית בין בסיליוס, האפיפיור ולואי השני מלך אקיטן שבצרפת הביסה את הערבים בדרום איטליה, והקיסר הביזנטי זכה בשני ניצחונות גדולים בקרבות ימיים בים הטירני, אך למרות זאת לא עלה בידי בני הברית למנוע את נפילתה של סירקוזה בידי הערבים. גם במזרח, באסיה הקטנה, נלחמו רבות בסיליוס ומצביאו כריסטופורוס בערבים ובבני בריתם. בתקופתו של בסיליוס הידרדרו שוב היחסים בין ביזנטיון לרומא (קרי, האפיפיור), על אף מאמציו של הקיסר לאחות את הקרע. בתחומי החקיקה, החל הקיסר בחיבור ספר חוקים חדש הנקרא על שמו "הבאסיליקה" ונסתיים בימי בנו לאו השישי. בימיו של בסיליוס נתרבו עד מאוד רדיפות היהודים בתחומי ביזנטיון, והם הופלו לרעה בחוקים ובגזרות. באחרית ימיו, מספרת המסורת, שקע בסיליוס במרה שחורה בגלל מות בנו קונסטנטינוס. זמנו של הקיסר לא איחר לבוא והוא מת בתאונת ציד בשנת 886. בסיליוס הקים שושלת מפוארת אשר שלטה דורות רבים בביזנטיון ונחלה לאורך רוב שנות שלטונה הצלחות צבאיות ומדיניות. כמעט 200 שנות שלטונה של השושלת המקדונית היו מן תורי הזהב הגדולים ביותר של האימפריה הביזנטית, ובסיליוס היה בין הגדולים שבשליטי השושלת. לפי מגילת אחימעץ, אחד מאבות אבותיו, שפטיה בן אמיתי, ריפא את בתו של בסיליוס וכך זכה להציל קהילות יהודי איטליה מגזירותיו. עוד מסופר כי בסיליוס הראשון נקרא בשם הכינוי "פולו" כיוון שנהג לדכא אנשי מרד במכתש הבד בעודם חיים, ועל זה יוסד הפיוט "חשוך השאר מכתשם בבית הבד." בסיליוס הראשון, קיסר האימפריה הביזנטית, באתר "Find a Grave" (באנגלית) בסיליוס הראשון, קיסר האימפריה הביזנטית, באתר אנציקלופדיה בריטניקה (באנגלית) בסיליוס ה-1, (812-886 בערך), קיסר האימפריה הביזנטית, דף שער בספרייה הלאומית בסיליוס הראשון, קיסר האימפריה הביזנטית, באתר אנציקלופדיית ההיסטוריה העולמית (באנגלית) אוצר הגדולים אלופי יעקב, ערך מס' 774 ("רבנא שפטיה בן רבנא אמיתי"), ציטוט הדברים; "והנה זה לשון רבינו יהודה בן דוד ז״ל מחבר פירושי הסידור ופיוטים ומובא לשונות מספרו כת״י באוצה״ס שכתב קודם הסליחה שמתחלת אני אירא בזה הלשון כפי שמובא בספרים לשונו: זה הפזמון מצאתי שיסד ר׳ שפטיה בגזירת פולו הרשע שגזר שמד בכל ארצות יוון והכריח יותר מאלף קהלות לטעות ולא נשאר בארץ יוון אך ה׳ קהלות שהציל ר׳ שפטיה ע״י שריפא בתו של אותו רשע שנטרפה דעתה.."
יוחנן הראשון צימיסקס, קיסר האימפריה הביזנטית

יוחנן הראשון צימיסקס (ביוונית: Ιωάννης ο Πρώτος o Τζιμισκής או Ιωάννης Α΄ Τζιμισκής;‏ 925 – 10 בינואר 976) היה מגדולי קיסריה של האימפריה הביזנטית. מצביא וכובש, נחשב לחלק מן השושלת המקדונית. יוחנן הראשון היה בן למשפחת אצילים ארמנית (פירוש כינויו 'צימיסקס Չմշկիկ צ'משקיק' בארמנית הוא 'קטן') שהתפרסם כמצביא דגול במלחמות עם המוסלמים במזרח, בימיו של הקיסר קונסטנטינוס השביעי. בשנת 963 הוא סייע לידידו ניקפורוס השני לעלות לשלטון, ובתמורה מונה למפקד צבאות המזרח. כעבור מספר שנים התגלע סכסוך מר בין השניים, ויוחנן סייע לקיסרית תאופנון, אשתו של ניקפורוס ומאהבתו של יוחנן, להרעיל את בעלה. לאחר מות הקיסר עלה יוחנן לשלטון במקומו (969). בראשית שלטונו, נכנע יוחנן לדרישותיו של הפטריארך של קונסטנטינופול להביע חרטה על הסיוע לרצח, וכך גם גירש את תיאופנון. כדי לבסס את זכותו לכתר נשא לאישה את תאודורה, בתו של קונסטנטינוס השביעי. שנתיים לאחר עלייתו לשלטון, ב-971, כבר עלה יוחנן במסע מלחמה על האימפריה הבולגרית, הכבושה בידיו של השליט הרוסי סוויאטוסלב. הוא ניצח את סוויאטוסלב, כבש ובזז את פרסלב בירת בולגריה וסיפח את הארץ לשלטונו. בשנת 972 הסדיר יוחנן את יחסיו עם האימפריה הרומית הקדושה על ידי חיתון אחת מבנות משפחתו ליורש העצר של האימפריה, לימים הקיסר אוטו השני. אותה שנה יצא למסע המלחמה השני שלו, הפעם במזרח כנגד חליפות בגדד. הוא התקיף את עיראק, ושנתיים לאחר מכן יצא מאנטיוכיה דרומה וכבש את ערי סוריה וארץ ישראל עד לקיסריה, והגיע אף לפאתי ירושלים. בדרכו חזרה לאסיה הקטנה כבש גם את ביירות וצידון. בשנת 976 הגיע יוחנן לקונסטנטינופול כאשר הוא חולה, ומת כעבור זמן קצר. מדיה וקבצים בנושא יוחנן הראשון צימיסקס, קיסר האימפריה הביזנטית בוויקישיתוף יוחנן הראשון צימיסקס, קיסר האימפריה הביזנטית, באתר אנציקלופדיה בריטניקה (באנגלית) יוחנן הראשון צימיסקס, קיסר האימפריה הביזנטית, באתר אנציקלופדיית ההיסטוריה העולמית (באנגלית)
Program Segment Prefix

במערכת ההפעלה DOS, תחילית מקטע התוכנית (באנגלית Program Segment Prefix, ובקיצור PSP) היא מבנה נתונים בגודל של 256 (100h) בתים, המשמש את מערכת ההפעלה לשמירת נתונים שונים על התוכניות המופעלות בה. כאשר תוכנית נטענת לזיכרון לשם הרצה, המערכת יוצרת עבורה את טבלת ה-PSP ומעדכנת בה את השדות השונים. התוכנית עצמה נטענת לזיכרון מיד לאחר הטבלה. בקובץ COM מקטע ה-PSP הוא מקטע הבסיס של התוכנית וטבלת ה-PSP נטענת בתחילתו, כך שהתוכנית עצמה נטענת תמיד בהיסט של 100h בתים. כתובת מקטע ה-PSP של תוכנית משמשת כמזהה ייחודי שלה (Process ID) עבור מערכת ההפעלה בפעולות של ניהול משאבים (זיכרון וקבצים). הנתונים השמורים ב-PSP משמשים בעיקר את מערכת ההפעלה. השימוש הנפוץ ביותר בתוכנה הוא קבלת הפרמטרים שבשורת הפקודה. MS-DOS Programmer's Reference: Version 5.0 (Redmond, WA: Microsoft Press, 1991), pp. 65−66, 84−85. Ray Duncan, Advances MS-DOS Programming, 2nd ed (Redmond, WA: Microsoft Press, 1988), pp. 23−25. במסגרת המופע היחיד של DOS במצב real mode, או במסגרת מופע מסוים של DOS המופעל באמצעות מכונה וירטואלית.
Rarities

האם התכוונתם ל... Rarities (בריטי) – אלבום אוסף של להקת הביטלס שיצא בבריטניה בשנת 1978 Rarities (אמריקאי) – אלבום אוסף של להקת הביטלס שיצא בארצות הברית בשנת 1980
מוח'תאר

מֻח'תאר (בערבית: مختار) או מוכתר הכפר הוא מוסד מתקופת האימפריה העות'מאנית. המוח'תאר הוא פקיד ממשלתי הממונה על ידי השלטונות ונאמן להם. הוא מקבל משכורת מהרשות השלטונית. בין תפקידיו לשפוט בסכסוכים קלים בין איש לרעהו, ולייצג את הכפר בפני השלטונות. בתקופה העות'מאנית הוא היה אחראי על רישום הלידות, הנישואין והפטירות, ועל הגיוס לצבא. לאחר כיבוש ארץ ישראל בידי הבריטים, צומצמו מאוד זכויות המוח'תאר. לעיתים, התפקיד עובר במשפחה. עם חילופי שלטון, קורה שהמשרה עוברת מחמולה אחת לשנייה, אפילו יריבה לה. ביישובים העבריים בארץ ישראל לא היה קיים מוסד כזה, אך במקרים מסוימים נאלצו למנות אדם שישא בתואר על מנת ליצור קשרים עם היישובים הערבים השכנים. מוח'תאר הכפר הערבי ביקש לבוא במגע עם מי שנושא בתואר מוח'תאר, ולא עם מזכיר פנים או בעל תפקיד דומה. כך, למשל, בכור-שלום שטרית מונה להיות המוח'תאר של המושבה כנרת בתקופת מלחמת העולם הראשונה. בימי השלטון הבריטי נתמנה בכל כפר ערבי ובכל יישוב יהודי מוח'תאר שתפקידו היה לדאוג ליחסים התקינים עם ממשלת המנדט ועם היישובים השכנים. ביישובים היהודים, לקראת המינוי נדרש המוח'תאר הנבחר להשתתף בקורס שהתקיים מטעם הסוכנות היהודית (בדרך כלל בחווה הפרסית סמוך למוצא). במהלך הקורס למדו ערבית מדוברת, חוקים הקשורים לסכסוכי קרקעות וכדומה. לדוגמה, משה (דרוויש) צורי נבחר בתחילת המאה ה-20 להיות "מוח'תאר" היהודים בעכו. במסגרת תפקידו טיפל בענייני הכספיים של הקהילה, בבית הכנסת, בכרם זיתים שהיה בבעלות הקהילה, בבית הקברות שלה, ובקשר השוטף עם הרשויות. דוד בן דוד, איש כפר עציון וניר עציון, גשר על פני התהומות, 1996, הוצאה עצמית. נחמה מרקוס, לעבדה ולשמרה סיפורו של קיבוץ חפץ חיים, עמ' 150. מדיה וקבצים בנושא מוח'תאר בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
הרקולס (פירושונים)

האם התכוונתם ל... הרקולס – גיבור אגדי מן המיתולוגיה היוונית והמיתולוגיה הרומית C-130 הרקולס – מטוס תובלה יוז H-4 הרקולס – מטוס תובלה ימי שטס פעם אחת ב-1947. הרקולס (קבוצת כוכבים) – קבוצת כוכבים גדולה בחלק הצפוני של השמים הרקולס (כדורגל) – מועדון כדורגל ספרדי הרקולס (עץ) – עץ סקויה ב-Mountain Home Grove, קליפורניה. סופת הרקולס – סופה שפגעה בכל צפון אמריקה בינואר 2014. הרקולס (מארוול קומיקס) – דמות בדיונית של גיבור-על בהוצאת מארוול קומיקס. הרקולס (מכונית) – דגם מכונית בתצורת טנדר פתוח שיוצרה על ידי יצרנית הרכב היונית "Hercules" (בקורפו) בין השנים 1980-1983. הרקולס: המסעות המופלאים – סדרת טלוויזיה שהוצגה בין השנים 1995–1999, על דמותו של הרקולס. הרקולס (סרט, 1997) – סרט משנת 1997 מבית חברת וולט דיסני הרקולס (סדרת טלוויזיה) – סדרה משנת 1998 מבית חברת וולט דיסני, המבוססת על סיפוריו של הרקולס הרקולס (סרט, 2014) – סרט משנת 2014, מאת הבמאי ברט ראטנר, בכיכובם של דויין ג'ונסון, אירינה שייק ואיאן מקשיין הרקולס: האגדה מתחילה – סרט משנת 2014, מאת הבמאי רני הרלין, בכיכובם של קלאן לוץ וסקוט אדקינס
ישיבת שובו בנים

ישיבת שובו בנים, הידועה גם כישיבת נחמת ציון היא ישיבה של חסידי ברסלב בירושלים, בראשות הרב אליעזר ברלנד. המרכז הישראלי לנפגעי כתות קבע בשנת 2018 שהקהילה בראשות ברלנד היא כת. אליעזר ברלנד הקים את הישיבה בבני ברק בשנת 1978 (תשל"ח). מרבית המצטרפים היו חוזרים בתשובה. ב-1980 נפתחה ישיבה נוספת בירושלים וב-1982 (תשמ"ב) התאחדו שתי הישיבות בירושלים. הישיבה נכנסה למתחם ברחוב מעלה חלדיה ברובע המוסלמי, במקום שבו שכנה טרם מלחמת העצמאות ישיבת חיי עולם והתמקמה בו. מאז 1995 מכנה הישיבה עצמה גם "נחמת ציון" ומנסה למשוך לשורותיה גם חרדים שאינם חוזרים בתשובה. המתחם נמצא בבעלות אגודת עטרה ליושנה, והישיבה משלמת לה דמי שכירות. טרם פרוץ האינתיפאדה בנובמבר 1986 נרצח בסמוך לישיבה תלמיד הישיבה אליהו אומדי, בעקבות הירצחו פגעו חסידיו של ברלנד בערבים באזור, כנקמה על מותו של אומדי. המתחם ברובע המוסלמי משמש ככולל שבו לומדים כ-60 אברכים. הקהילה מחזיקה כוללים וישיבות נוספות בירושלים. לפי טענות בעיתונות ותחקיר של עמותת "קשב", הישיבה מקיימת קשר עם גורמים עבריינים. חלק מתלמידי הישיבה הם עבריינים לשעבר שחזרו למוטב. ראש המוסד, אליעזר ברלנד, יצא מישראל בשנת 2013, לאחר שנחשד בעבירות מין. הוא נדד בין מדינות אחדות, עד שהוסגר לישראל. הורשע בהסדר טיעון במעשים מגונים ובתקיפה ונידון ל-18 חודשי מאסר. חלק מתלמידיו טוענים לחפותו והוא שב לתפקידו. בשנת 2021 נעצרו מספר אנשי משמרת הצניעות של ישיבת "שובו בנים" בהקשר של פרשת רצח ניסים שטרית ואבי אדרי. זאת בעקבות חומרים שעלו בסרט רב הנסתר. בית המדרש הסוכה בישיבה צידו הצפוני של המבנה ד"ר יונתן שתיל, פסיכולוג בישיבת ברסלב, תל אביב 1993 אתר שובו בנים אינטרנשיונל אבי בטלהיים, מ"ישיבה" - לישיבה, מעריב, 11 באפריל 1979 אריאלה שטרנבך, נינה פוקס, "הרב מנהל את השמש והירח, הוא הכל עבורנו", באתר "ידיעות אחרונות", 1 באפריל 2018 אליעזר ברלנד במרכז הישראלי לנפגעי כתות כאן דוקו | רב הנסתר - סיפורה של קהילת שובו בנים, סרטון בערוץ "כאן 11 - תאגיד השידור הישראלי", באתר יוטיוב (אורך: 01:46:02) שלי שמורק וקרן סיאורדיה, אליעזר ברלנד - שובו בנים, פרק 299, באתר בואי נדבר רצח, ‏30 באוקטובר 2022 ישיבת שובו בנים (ירושלים), דף שער בספרייה הלאומית כעשור אחרי היווסדה נוסף לה השם "נחמת ציון". המרכז לנפגעי כתות שבתי זכריה, ירושלים הבלתי נודעת: פרקים בתולדות היישוב היהודי בעיר העתיקה בדורות האחרונים, עריכה: חגי הוברמן, בית אל, ספריית בית אל, 1998 עמ' 105 דף לזכר אלי אמידי, ב"לעד" – אתר לזכר האזרחים חללי פעולות האיבה יאיר פידל, רן לוי, נדב העצני, אמידי נדקר 12 פעמים, חדשות, 16 בנובמבר 1986 רן לוי, הרב קרא לתלמידיו: נקמה!, חדשות, 16 בנובמבר 1986 אמיר זוהר וגידי וייץ, נרקומנים של הדולר, באתר הארץ, 14 ביוני 2006. חיים גולדיטש, מבוי סתום בחקירת הרצח וההיעלמות בשנות ה-80: ברלנד וראש העיר שוחררו, רק חסידו יואשם, באתר ynet, 2 בדצמבר 2021 ערוץ 7, "ראש עיריית ביתר עילית נחקר בחשד לרצח אבי אדרי", 14 בדצמבר 2021 "רב הנסתר": כך פתחה המשטרה מחדש תיק רצח רק בגלל סרט - פוסטה, באתר פוסטה, ‏19 בנובמבר 2021
איוואן קאמפו

איוואן קאמפו ראמוס (נולד ב-21 בפברואר 1974 בסן סבסטיאן) הוא כדורגלן עבר ספרדי ששיחק בעמדות הבלם והקשר האחורי. קאמפו החל את הקריירה שלו בדפורטיבו אלאבס בשנת 1993. בשנת 1996 עבר קאמפו לולנסיה שם שיחק עד שנת 1997 ואז עבר למיורקה שם שיחק עונה אחת. בשנת 1998 עבר קאמפו לריאל מדריד וזכה איתה בליגת האלופות. בשנת 2002 הושאל קאמפו לבולטון ונדררס וב-2003 עבר אליה באופן רשמי. ב-2008, עבר לאיפסוויץ' טאון. בעונת 2009/2010 עבר קאמפו לא.א.ק. לרנקה מליגת העל הקפריסאית. כאשר תם חוזהו ב-א.א.ק. לרנקה פרש קאמפו ממשחק פעיל. לזכותו של קאמפו ארבעה משחקים בנבחרת ספרד, עימה השתתף במונדיאל 1998 שנערך בצרפת. מדיה וקבצים בנושא איוואן קאמפו בוויקישיתוף איוואן קאמפו, באתר Transfermarkt איוואן קאמפו, באתר BDFutbol איוואן קאמפו, באתר WorldFootball.net איוואן קאמפו, באתר National Football Teams איוואן קאמפו, באתר FootballDatabase.eu ערך זה הוא קצרמר בנושא כדורגל ספרדי. אתם מוזמנים לתרום לוויקיפדיה ולהרחיב אותו.
בלנדד מאלט ויסקי

בלנדד מאלט (אנגלית: Pure Malt, Vatted Malt, Blended Malt) הוא ויסקי המיוצר מכמה סוגים של סינגל מאלט, ומחויב בתהליך ייצור של זיקוק דודי מסורתי, ולא זיקוק רציף. כמו כן בלנדד מאלט מאופיין בטעם דומיננטי גולמי ומעושן לעומת הבלנדד והגריין הפשוטים אשר מאופיינים בטעם עדין וספירטי כתוצאה מהזיקוק הרציף. לפי התקן הסקוטי, ויסקי בלנדד מאלט צריך לעמוד בשבעה תנאים: הפקת הויסקי מתבצעת באמצעות תהליך זיקוק מסורתי ולא בתהליך זיקוק רציף הנחשב לזול וממנו מפיקים ויסקי בלנדד ויסקי גריין. כל סוג של מאלט ממנו עשוי הויסקי חייב לעבור לפחות 2 תהליכי זיקוק. בדרך כלל בסקוטלנד מזקקים את הויסקי פעמיים ובאירלנד שלוש פעמים. ויסקי זה מכיל לפחות שני סוגי סינגל מאלט. המאלט הצעיר ביותר מבין המאלטים המרכיבים את הויסקי צריך להיות מיושן לפחות שמונה שנים בחביות עץ אלון. הבלנדד מאלט צריך להכיל לפחות 40% כוהל בנפח. כדי שהתווית 'Blended Malt Scotch Whisky' שהיא אינדיקציה לאיכות, תופיע על הויסקי, הויסקי חייב להיות מיוצר בתחומי סקוטלנד. ישנם הרבה סוגי ויסקי בלנדד מאלט שאינם מיוצרים בסקוטלנד ונחשבים לאיכותים לא פחות. רובם מיוצרים באירלנד, קנדה וארצות הברית. שלב ההלתתה חייב להפסיק על ידי עשן כבול. למרות שחברת ג'וני ווקר מייצרת בדרך-כלל ויסקים מסוג בלנדד רגיל, בשנת 1997 היא החלה בשיווק חדש של בקבוק בשם "ג'וני ווקר – תווית ירוקה" (באנגלית: Johnnie Walker – Green label) שהוא למעשה בלנדד מאלט. גילו המינימלי של הצעיר בתערובת הוא 15 שנים. לאחרונה החלה חברת ויליאם גראנט (הבעלים של מותגי הוויסקי גראנטס וגלנפידיך) לשווק ויסקי חדש מסוג בלנדד מאלט בשם 'Monkey Shoulder', הוויסקי מורכב משלושה סינגל מאלטים: בלוויני, גלנפידיך וקינינווי. אחוז האלכוהול האופייני הוא 43%. ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
בלנדד ויסקי

בלנדד ויסקי (באנגלית: Blended whiskey) הוא ויסקי שמכיל כמה תזקיקים שונים של ויסקי סינגל מאלט וויסקי סינגל גריין (בדרך כלל כמות גדולה של גריין וכמות קטנה של מאלט). וזאת להבדיל מהבלנדד מאלט המכיל תערובת של כמה סוגי ויסקי סינגל מאלט בלבד. המשקה משמש ברוב סוגי הקוקטיילים בגלל עלותו הנמוכה לעומת סוגי ויסקי אחרים. על פי רוב לא מצוין גילו של הבלנדד ויסקי, אם גיל כזה מצוין, אז כל אחד מהתזקיקים השונים בתערובת, מאלט או גריין, חייב להיות בגיל המינימלי המצוין על הבקבוק. מקורו של הבלנדד ויסקי בסקוטלנד, אולם הוא מיוצר במדינות נוספות, ביניהן אירלנד, קנדה וארצות הברית. כיום ויסקי בלנדד הוא הנמכר ביותר מבין שלושת סוגי הוויסקי הנמכרים, כנראה בגלל מחירו הזול יחסית טעמו העדין והאיכור לטעם הגולמי על ידי שילוב תערובות של סינגל מאלט איכותיות. על פי התקן הסקוטי, ויסקי מסוג זה צריך לעמוד בדרישות הבאות: כל תזקיק ויסקי מזוקק לפחות פעמיים. בסקוטלנד מזוקק הוויסקי בדרך כלל פעמיים ובאירלנד שלוש. תכולת הויסקי מסוג מאלט היא לפחות 15%. זמן הישון של התזקיק שיושן במשך הזמן הקצר ביותר יהיה לפחות שלוש שנים בחביות עץ אלון. תכולת האלכוהול בנפח תהיה לפחות 40%. בדרך כלל מכילים מותגי הבלנדד 43% אלכוהול. על מנת לשאת את התווית 'Scotch blended', שהיא אינדיקציה לאיכות, על הוויסקי להיות מיוצר בתחומי סקוטלנד. ג'וני ווקר שיבאס לאודרס ג'יימסון ויסקי סקוטי בלנדד מאלט סינגל מאלט ויסקי גיא גיסר‏, הסוד הוא בבלנד: עושים סדר בארון המשקאות, באתר וואלה, 25 בפברואר 2004 גיא גיסר‏, דברי ימי הסקוטש: סקירת מותגי ויסקי, באתר וואלה, 7 באפריל 2004 ליאור שדמתי, מעורבב! לא מנוער, 'איש הענבים' בלנדד ויסקי, באתר אנציקלופדיה בריטניקה (באנגלית) ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
Mycobacterium tuberculosis

Mycobacterium tuberculosis הוא חיידק שגורם לרוב המקרים של מחלת השחפת בבני אדם. הוא תואר לראשונה ב-24 במרץ 1882, על ידי רוברט קוך, שקיבל ב-1905 את פרס נובל לפיזיולוגיה ורפואה בעקבות הגילוי; החיידק ידוע גם בשם Koch's bacillus (הבצילוס של קוך). מיפוי רצף הבסיסים בגנום של החיידק הושלם ב-1998. M.tuberculosis הוא חיידק אווירני אובליגטורי (מיקובקטריום גראם-חיובי). בעוד שחיידקי Mycobacteria לא נראים כמתאימים לקטגוריה של גראם-חיוביים מנקודת מבט ניסויית (כלומר, הם לא שומרים על הצבע הסגול בצביעת גראם), הם מסווגים כחיידקים גראם-חיוביים יציבי-חומצה (תכונה המתייחסת ליכולתם של מספר סוגי חיידקים לא לעבור תהליך של איבוד צבע על ידי חומצה במהלך תהליכי צביעה) בגלל חוסר קרום התא החיצוני. החיידק מתחלק כל 15 עד 20 שעות – קצב איטי מאוד ביחס לחיידקים אחרים, שזמן החלוקה שלהם נמדד בדרך כלל בדקות (לדוגמה, החיידק E.coli מסוגל להתחלק בתנאים מיטביים כל 20 דקות). החיידק הוא בצילוס קטן, דמוי מתג, שיכול לעמוד בפני חיטוי חלש, יכול לשרוד בתנאי יובש במשך מספר שבועות ומסוגל לגדול רק בתוך אורגניזם מארח. M.tuberculosis מזוהה במיקרוסקופ באמצעות מאפייני הצביעה שלו: הוא שומר על מספר צבעים לאחר שהוא נשטף בתמיסה חומצית, ולפיכך, הוא מסווג בתור "בצילוס יציב-חומצה" (AFB). בשיטת הצביעה הנפוצה ביותר, צביעת ציל-נילסן, AFB צבועים באדום בהיר, שבולט מאוד על פני הרקע הכחול. בצילוסים יציבי-חומצה יכולים להיראות גם במיקרוסקופ פלואורסצנטי, ובצביעת אוראמין-רודאמין. הסיבה לתכונת יציבות החומצה היא דופן התא השעוונית העבה של החיידק. תכונת השעווניות של דופן התא היא בעיקר בגלל נוכחותן של חומצות מיקוליות (שנתנו למשפחת החיידקים הזאת את שמה) על קרום התא. דופן התא השעוונית אחראית גם ליצירה הטיפוסית של מוקדים במחלת השחפת. המרכיב האחראי, טרהלוז דימיקולאט, נקרא גורם המֵיתר. קשה מאוד לגדל חיידקי M. tuberculosis ולרוב עושים שימוש במצע לוונשטיין-ינסן למטרה זו, אולם תוצאות מהירות יותר מושגות באמצעות מצע מידלברוק. טיפול: העמידות הגבוהה של החיידק מחייבת מתן של מספר אנטיביוטיקות לפרק זמן ממושך. כדוגמת ריפמפין, סטרפטומיצין, פירזנמיד. מדיה וקבצים בנושא Mycobacterium tuberculosis בוויקישיתוף Mycobacterium tuberculosis, באתר ITIS (באנגלית) Mycobacterium tuberculosis, באתר NCBI (באנגלית) Mycobacterium tuberculosis, באתר האנציקלופדיה של החיים (באנגלית) Mycobacterium tuberculosis, באתר GBIF (באנגלית) Ryan KJ; Ray CG, Sherris Medical Microbiology, 4th ed., McGraw Hill, 2004, ISBN 0-8385-8529-9 Cole ST; Brosch R; Parkhill J; et al., Deciphering the biology of Mycobacterium tuberculosis from the complete genome sequence, Nature, 1998, volume 393, pages, 537–544, Camus JC; Pryor MJ; Medigue C; Cole ST., Re-annotation of the genome sequence of Mycobacterium tuberculosis H37Rv, Microbiology, 2002, volume 148, pages 2967–2973 Madigan, Michael; Martinko, John, Brock Biology of Microorganisms, 11th ed., Prentice Hall, 2005, ISBN 0-13-144329-1